ประกาศกระทรวงการคลังประกาศกระทรวงการคลังเรื่องหลักเกณฑ์ วิธีการ และเงื่อนไขการตรวจสอบทรัพย์สินและชำระบัญชีเพื่อการยุบเลิกกองทุนส่งเสริมการประกันภัยพิบัติ[๑] ตามที่คณะรัฐมนตรีได้มีมติเมื่อวันที่ ๑๓ ตุลาคม ๒๕๕๘เห็นชอบให้ยุบเลิกกองทุนส่งเสริมการประกันภัยพิบัติตามที่กระทรวงการคลังเสนอ นั้นอาศัยอำนาจตามความในมาตรา ๒๖แห่งพระราชกำหนดกองทุนส่งเสริมการประกันภัยพิบัติ พ.ศ. ๒๕๕๕รัฐมนตรีว่าการกระทรวงการคลังจึงกำหนดหลักเกณฑ์ วิธีการและเงื่อนไขในการตรวจสอบทรัพย์สินและชำระบัญชีกองทุนส่งเสริมการประกันภัยพิบัติดังนี้๑. ให้มีคณะกรรมการชำระบัญชี ประกอบด้วย๑.๑ นายลวรณ แสงสนิท ประธาน๑.๒ ผู้แทนกรมบัญชีกลาง กรรมการ๑.๓ผู้แทนสำนักงานบริหารหนี้สาธารณะ กรรมการ๑.๔ผู้แทนสำนักงานคณะกรรมการกำกับและส่งเสริม กรรมการการประกอบธุรกิจประกันภัย๑.๕ ผู้อำนวยสำนักกฎหมายสำนักงานเศรษฐกิจการคลัง กรรมการ๑.๖ผู้แทนสำนักนโยบายระบบการคุ้มครองผลประโยชน์ กรรมการและทางการเงินสำนักงานเศรษฐกิจการคลัง เลขานุการ๑.๗ ผู้แทนสำนักกฎหมายสำนักงานเศรษฐกิจการคลัง กรรมการและ ผู้ช่วยเลขานุการ๒. ให้คณะกรรมการชำระบัญชีมีอำนาจและหน้าที่ดังต่อไปนี้(๑) ติดตาม ทวงถาม รวบรวม และรับเงิน เอกสาร ทรัพย์สินหรือสิ่งของใด ๆ ที่กองทุนส่งเสริมการประกันภัยพิบัติมีสิทธิได้รับจากบุคคลอื่น(๒) บอกกล่าว ทวงถาม ใช้สิทธิเรียกร้อง แจ้งความร้องทุกข์ กล่าวโทษ ว่าต่าง แก้ต่าง และดำเนินอรรถคดีทั้งปวงทางศาลหรืออนุญาโตตุลาการ ในนามกองทุนส่งเสริมการประกันภัยพิบัติเกี่ยวกับอรรถคดีทั้งปวงโดยให้มีอำนาจดำเนินกระบวนพิจารณาใดไปในการจำหน่ายสิทธิของกองทุนส่งเสริมการประกันภัยพิบัติเช่น การยอมรับตามที่คู่ความอีกฝ่ายหนึ่งเรียกร้องการถอนฟ้องการประนีประนอมยอมความการมอบข้อพิพาทให้อนุญาโตตุลาการพิจารณาการสละสิทธิ หรือใช้สิทธิในการอุทธรณ์ หรือฎีกา หรือในการขอให้พิจารณาคดีใหม่(๓) ดำเนินการใด ๆ ให้เป็นไปตามสัญญาข้อตกลงหรือภาระผูกพันที่กองทุนส่งเสริมการประกันภัยพิบัติมีอยู่ต่อบุคคลภายนอก(๔) ชำระค่าธรรมเนียม ค่าภาระติดพันค่าจ้างและค่าใช้จ่ายต่าง ๆ ที่เกิดขึ้นในการชำระบัญชีตามลำดับก่อนหนี้สินรายอื่น(๕)นำเงินเท่าจำนวนซึ่งต้องชำระให้แก่เจ้าหนี้ของกองทุนส่งเสริมการประกันภัยพิบัติที่มิได้ขอรับชำระหนี้ไปวางชำระหนี้ตามบทบัญญัติแห่งประมวลกฎหมายแพ่งและพาณิชย์ว่าด้วยวางทรัพย์สินแทนชำระหนี้(๖) จัดหาหรือเช่าพาหนะ รวมทั้งจัดซื้อวัสดุอุปกรณ์เครื่องใช้สำนักงาน รวมถึงสิ่งของอื่น ๆ ที่จำเป็นเพื่อการชำระบัญชีกองทุนส่งเสริมการประกันภัยพิบัติ(๗) ว่าจ้างบุคคลอื่นเพื่อดำเนินการตามที่คณะกรรมการชำระบัญชีมอบหมายเพื่อประโยชน์ในการชำระบัญชีกองทุนส่งเสริมการประกันภัยพิบัติ(๘) ดำเนินการที่จำเป็นเพื่อการชำระบัญชีกองทุนส่งเสริมการประกันภัยพิบัติ๓. ให้คณะกรรมการชำระบัญชีมีอำนาจกันเงินตามจำนวนที่คณะกรรมการชำระบัญชีกำหนดเพื่อสำรองไว้เป็นค่าใช้จ่ายทั้งปวงที่คาดว่าจะเกิดขึ้นในการชำระบัญชีของกองทุนส่งเสริมการประกันภัยพิบัติรวมถึงเป็นค่าใช้จ่ายในการให้ความช่วยเหลือบุคคลซึ่งเป็นหรือเคยเป็นกรรมการกรรมการบริหาร กรรมการผู้จัดการ พนักงานลูกจ้างและผู้ปฏิบัติงานของกองทุนส่งเสริมการประกันภัยพิบัติในกรณีที่ถูกฟ้องและหรือถูกดำเนินคดีด้วย๔. บรรดาอำนาจและหน้าที่ของคณะกรรมการบริหารกองทุนส่งเสริมการประกันภัยพิบัติตามพระราชกำหนดกองทุนส่งเสริมการประกันภัยพิบัติพ.ศ. ๒๕๕๕ ที่เกี่ยวเนื่องกับการดำเนินงานของกองทุนส่งเสริมการประกันภัยพิบัติตามที่ประกาศ ข้อบังคับ หลักเกณฑ์ หรือคำสั่งใด ๆ ที่กำหนดไว้ ให้คณะกรรมการชำระบัญชีเป็นผู้มีอำนาจและหน้าที่พิจารณาวินิจฉัย ชี้ขาด หรือกระทำการดังกล่าวแทน๕. ให้นำบทบัญญัติหมวด๕ ลักษณะ ๒๒ ในบรรพ ๓แห่งประมวลกฎหมายแพ่งและพาณิชย์มาใช้บังคับกับอำนาจและหน้าที่ของคณะกรรมการชำระบัญชีโดยอนุโลม๖. คณะกรรมการชำระบัญชีจะต้องชำระบัญชีกองทุนส่งเสริมการประกันภัยพิบัติให้แล้วเสร็จภายใน๑ ปี นับจากวันที่ได้รับการแต่งตั้งหากการชำระบัญชีกองทุนส่งเสริมการประกันภัยพิบัติไม่แล้วเสร็จภายกำหนดเวลาที่กำหนดในวรรคหนึ่งคณะกรรมการชำระบัญชีต้องทำรายงานผลการชำระบัญชีเสนอรัฐมนตรีเพื่อทราบก่อนครบกำหนดดังกล่าวไม่น้อยกว่าสามสิบวันและขออนุมัติรัฐมนตรีขยายเวลาการชำระบัญชีหากมีความจำเป็น๗. ในการชำระบัญชีกองทุนส่งเสริมการประกันภัยพิบัติที่เกี่ยวกับบุคคลภายนอกให้ประธานกรรมการชำระบัญชีเป็นผู้แทนคณะกรรมการชำระบัญชีและเพื่อการนี้ประธานกรรมการชำระบัญชีจะมอบอำนาจให้กรรมการชำระบัญชี พนักงานหรือลูกจ้างของกองทุนส่งเสริมการประกันภัยพิบัติกระทำกิจการเป็นการทั่วไปหรือเฉพาะอย่างแทนก็ได้๘. เมื่อเสร็จการชำระบัญชีแล้วให้คณะกรรมการชำระบัญชีดำเนินการดังต่อไปนี้(๑)เสนอรายงานการชำระบัญชีต่อรัฐมนตรีภายในสิบสี่วันนับแต่วันที่เสร็จการชำระบัญชีเพื่อรายงานต่อคณะรัฐมนตรีและประกาศในราชกิจจานุเบกษา ทั้งนี้ให้ถือว่าวันที่ประกาศในราชกิจจานุเบกษาเป็นวันถึงที่สุดแห่งการชำระบัญชี(๒)ให้โอนทรัพย์สินที่คงเหลือให้แก่กระทรวงการคลังภายในหกสิบวันนับแต่วันถึงที่สุดแห่งการชำระบัญชี(๓) มอบสมุด บัญชีและเอกสารทั้งหมดของกองทุนส่งเสริมการประกันภัยพิบัติให้แก่กระทรวงการคลังภายในสิบสี่วันนับแต่วันถึงที่สุดแห่งการชำระบัญชีและให้กระทรวงการคลังเก็บรักษาสมุดบัญชีและเอกสารทั้งหมดของกองทุนส่งเสริมการประกันภัยพิบัติไว้สิบปีนับแต่วันรับมอบเอกสารดังกล่าวทั้งนี้ ตั้งแต่บัดนี้เป็นต้นไปประกาศณ วันที่ ๑๗ พฤศจิกายน พ.ศ. ๒๕๕๘อภิศักดิ์ตันติวรวงศ์รัฐมนตรีว่าการกระทรวงการคลังปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๔/๒๘ ธันวาคม ๒๕๖๐